pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-SME Development Bank บูม Social Media ทะลุ 101,000 Like
วันอังคารที่ 7 กุมภาพันธ์ 2560
SME Development Bank บูม Social Media ทะลุ 101,000 Like
SME Development Bank เพิ่มช่องทางเข้าถึงผู้ประกอบการ SMEs ด้วย Social Media ประเดิมเปิด Facebook ไม่ถึงปี ยอด like ทะลุกว่า 101,000 like
SME Development Bank เพิ่มช่องทางเข้าถึงผู้ประกอบการ SMEs ด้วย Social Media ประเดิมเปิด Facebook ไม่ถึงปี ยอด like ทะลุกว่า 101,000 like และจะใช้เป็นช่องทางให้ผู้ประกอบการ SMEs ได้รับความรู้ และก้าวสู่ SME 4.0 เตรียมพร้อมจัดเสวนาแนะโอกาสสินค้าไทยสดใสใน CLMV
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า จากการที่ธนาคารได้เพิ่มช่องทางการเข้าถึงผู้ประกอบการ SMEs และประชาชนทั่วไป ผ่าน Social Media ของธนาคาร โดยเฉพาะ www.facebook.com/SMEDevelopmentbank มีผู้ประกอบการ SMEs สนใจ กด like เพจทะลุกว่า 101,000 like หลังเปิด Facebook page (พฤษภาคม 2559) ไม่ถึง 1 ปี ถือเป็น Phase 1 และ Phase ที่ 2 ในกลางปีนี้ จะเพิ่มจํานวน Like page เป็น 500,000 like และเป็น 1 ล้าน Like ในสิ้นปี
สําหรับลูกเพจของ facebook/SMEDevelopmentbank ธนาคาร อยู่ในช่วงอายุ 25-34 ปี มากเป็นอันดับ 1 เป็นไปตามทิศทางของผู้ประกอบการ SMEs ที่อยู่ในกลุ่ม Start Up และลูกค้าสินเชื่อของธนาคาร ซึ่งเป็นการสื่อสารตรงกลุ่มเป้าหมาย นอกจากจะเป็นช่องทางในการสร้างสรรค์สังคมผู้ประกอบการ SMEs ยังเป็นช่องทางการให้ความรู้ การเชื่อมโยงต่อยอดทางธุรกิจระหว่างลูกเพจ รวมถึงการพัฒนาสนับสนุนให้ผู้ประกอบการ SMEs ก้าวเข้าสู่การเป็น SME 4.0 ตามแนวทางของรัฐบาล
ใน Phase ที่ 2 ของ Social Media ของธนาคาร โดยเฉพาะ Facebook จะเน้นการพัฒนา การอบรม สัมนนาเชิงปฏิบัติการ ให้กับลูกเพจ ลูกค้าและผู้ประกอบการ SMEs อาทิ เช่น การให้ความรู้เกี่ยวกับเทคโนโลยีจากศูนย์นวัตกรรมทางเทคโนโลยี หัวข้อ จุดประกายสร้างธุรกิจด้วย Internet of Things และความรู้ทางการตลาดเพื่อเชื่อมโยงการค้าข้ามพรมแดน เช่น ในวันที่ 22 กุมภาพันธ์ 2560 จะจัดเสวนา “เจาะตลาด CLMV สินค้าพารวย ปี 60” รับฟังตัวจริง เสียงจริงกับกูรู ที่นําสินค้าจากประเทศไทยไปบุกตลาด CLMV มาบอกเล่าความต้องการของผู้บริโภคใน 4 ประเทศ คือ กัมพูชา ลาว พม่า และเวียดนาม นิยมสินค้าประเภทใด และปัจจัยสําคัญของเจาะตลาด CLMV พร้อมเปิดให้ลงทะเบียนผ่าน facebook/SMEDevelopmentbank
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
รัฐบาลไทย-ข่าวทำเนียบรัฐบาล-รอง นรม. ประวิตรฯ เน้นย้ำพัฒนาวิทยาศาสตร์การกีฬาให้ครอบคลุมรอบด้าน หมั่นฝึกซ้อม เสริมทักษะ เพิ่มประสิทธิภาพการแข่งขัน ให้เป็นไปตามเป้าหมาย
วันพฤหัสบดีที่ 20 กุมภาพันธ์ 2563
รอง นรม. ประวิตรฯ เน้นย้ําพัฒนาวิทยาศาสตร์การกีฬาให้ครอบคลุมรอบด้าน หมั่นฝึกซ้อม เสริมทักษะ เพิ่มประสิทธิภาพการแข่งขัน ให้เป็นไปตามเป้าหมาย
รองนายกรัฐมนตรี พลเอกประวิตรฯ เป็นประธานการประชุมคณะกรรมการการกีฬาแห่งประเทศไทย ย้ําพัฒนาวิทยาศาสตร์การกีฬาให้ครอบคลุมรอบด้าน หมั่นฝึกซ้อม เสริมทักษะ เพื่อเพิ่มประสิทธิภาพการแข่งขัน ให้เป็นไปตามเป้าหมาย
วันนี้ (20กุมภาพันธ์2563)เวลา10.00น. ณ ห้องประชุมคณะรัฐมนตรี (เดิม) ชั้น2ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่2/2563ร่วมกับหน่วยงานที่เกี่ยวข้อง สรุป ดังนี้
ที่ประชุมรับทราบรายงานผลการบริหารความเสี่ยงและควบคุมภายใน ประจําปีงบประมาณ พ.ศ.2563ไตรมาสที่1 (ตุลาคม - ธันวาคม2562)โดยการกีฬาแห่งประเทศไทยได้ดําเนินงานตามระบบการประเมินผล การดําเนินงานรัฐวิสาหกิจ ตามระบบประเมินผลรัฐวิสาหกิจ หลักเกณฑ์ การประเมินกระบวนการปฏิบัติงานและการจัดการ (Enablers)ด้านการบริหารความเสี่ยง และการควบคุมภายใน เพื่อให้การดําเนินงานสามารถบรรลุวัตถุประสงค์อย่างมีประสิทธิภาพ โปร่งใส และตรวจสอบได้
พร้อมกันนี้ ที่ประชุมมีมติเห็นชอบการแต่งตั้งประธานกรรมการในคณะกรรมการตรวจสอบการกีฬาแห่งประเทศไทย โดยองค์ประกอบมี นายบุญธรรม เลิศสุขีเกษม ผู้แทนปลัดกระทรวงมหาดไทย เป็นประธานกรรมการตรวจสอบการกีฬาแห่งประเทศไทย และนายจําเริญ โพธิยอด ผู้แทนปลัดกระทรวงการคลัง ปลัดกระทรวงศึกษาธิการ และปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นกรรมการในคณะกรรมการตรวจสอบการกีฬาแห่งประเทศไทย
ในตอนท้าย รองนายกรัฐมนตรี ได้เน้นย้ําให้การกีฬาแห่งประเทศไทย เร่งรัดดําเนินการเบิกจ่ายงบประมาณให้เป็นไปตามเป้าหมาย และจัดทําข้อมูลการแข่งขันกีฬาที่ผ่านมา ข้อมูลประกอบอื่นๆ ของนักกีฬาและผู้แข่งขัน เพื่อใช้ประกอบการวิเคราะห์เปรียบเทียบในการพัฒนาการดําเนินงาน พร้อมทั้งสรรหาผู้มีประสบการณ์มาช่วยพัฒนาฝึกซ้อม เพื่อเพิ่มประสิทธิภาพในการแข่งขันให้เป็นไปตามเป้าหมายที่กําหนด รวมทั้งให้การกีฬาแห่งประเทศไทย และคณะอนุกรรมการที่เกี่ยวข้อง ร่วมกันพัฒนาด้านวิทยาศาสตร์การกีฬา ด้านกําลังกาย เทคนิค จิตวิทยา โภชนาการ ศึกษาวิเคราะห์ให้ครอบคลุมรอบด้าน ทั้งเครื่องมือ บุคลากร ผู้เชี่ยวชาญด้านต่างๆ จากในประเทศและต่างประเทศให้สอดคล้องกับความต้องการ ตลอดจนพัฒนาศูนย์วิทยาศาสตร์การกีฬาในส่วนภูมิภาค ให้เหมาะสมตามความสามารถในการพัฒนาแต่ละประเภทกีฬาของแต่ละพื้นที่ รวมทั้งให้มีการจัดแข่งขันกีฬาภายในประเทศเพิ่มขึ้น เพื่อเพิ่มทักษะนักกีฬาเตรียมการแข่งขันสู่ระดับสากล
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. จัดกิจกรรม “ไม่ว่าคุณจะอยู่ที่ไหน พม. จะตามไปเยี่ยม” รุกช่วยกลุ่มเป้าหมายเดือดร้อนจากโรคโควิด–19
วันพฤหัสบดีที่ 4 มิถุนายน 2563
พม. จัดกิจกรรม “ไม่ว่าคุณจะอยู่ที่ไหน พม. จะตามไปเยี่ยม” รุกช่วยกลุ่มเป้าหมายเดือดร้อนจากโรคโควิด–19
พม. จัดกิจกรรม “ไม่ว่าคุณจะอยู่ที่ไหน พม. จะตามไปเยี่ยม” รุกช่วยกลุ่มเป้าหมายเดือดร้อนจากโรคโควิด–19
วันที่ 3 มิ.ย. 63 เวลา 10.00 น. ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์(รมว.พม.) เป็นประธานเปิดกิจกรรม “ไม่ว่าคุณจะอยู่ที่ไหน พม. จะตามไปเยี่ยม” ภายใต้โครงการ พม. เราไม่ทิ้งกัน พร้อมทั้งกล่าวประกาศเจตนารมณ์ โดยมีวัตถุประสงค์เพื่อลงพื้นที่ช่วยเหลือประชาชนกลุ่มเป้าหมายใน 22 ชุมชนนําร่องที่ไม่ได้จดทะเบียนกับกรุงเทพมหานครในพื้นที่เขตพระโขนง เขตประเวศ และเขตคลองเตย กทม. ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) โดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) ผู้บริหาร ข้าราชการระดับชํานาญการพิเศษ (ซี 8 เดิม) และชํานาญการ (ซี 7 เดิม) เข้าร่วมกิจกรรม รวม 500 คน ณ ห้องประชุมชั้น 2 กระทรวง พม. สะพานขาว ถนนกรุงเกษม กทม. จากนั้น เป็นประธานปล่อยแถวขบวนรถลงพื้นที่ช่วยเหลือชุมชน ณ บริเวณด้านหน้าอาคารกรมพัฒนาสังคมและสวัสดิการ กระทรวง พม.
นายจุติ กล่าวว่า วันนี้ กระทรวง พม. ได้ปล่อยแถวขบวนรถกระจายลงพื้นที่ช่วยเหลือ 22 ชุมชนนําร่องในพื้นที่เขตพระโขนง 2 ชุมชน เขตประเวศ 5 ชุมชน และเขตคลองเตย 15 ชุมชน โดยมอบหมาย ปลัด พม. ลงพื้นที่ชุมชนหมาหลงและชุมชนหลังวัดราษฎร์ศรัทธาธรรม ซอยพึ่งมี 31 (สุขุมวิท 93) เขตพระโขนง กทม. และมอบหมาย ทีม พม. One Home ประกอบด้วย ผู้บริหาร ข้าราชการระดับชํานาญการพิเศษ (ซี 8 เดิม) และชํานาญการ (ซี 7 เดิม) จากทุกกรมตามภารกิจของกระทรวง พม. ลงพื้นที่ 20 ชุมชน เพื่อร่วมกันสํารวจสภาพปัญหาและความต้องการของชุมชน พร้อมทั้งให้ความช่วยเหลือต่างๆ เพื่อพัฒนาคุณภาพชีวิตที่ดีขึ้นต่อไป ไม่ว่าจะเป็นอาหาร เครื่องอุปโภคบริโภคที่จําเป็น สิทธิสวัสดิการสังคมจากภาครัฐ และคําปรึกษาแนะนําต่างๆ โดยมีการจัดลําดับความสําคัญและความเร่งด่วนของปัญหาและความต้องการของชุมชน เพื่อบรรเทาความเดือดร้อนโดยเร็วที่สุด ทั้งนี้ กระทรวง พม. จะขับเคลื่อนกิจกรรม “ไม่ว่าคุณจะอยู่ที่ไหน พม. จะตามไปเยี่ยม” ด้วยทีม พม. One Home ลงพื้นที่ช่วยเหลือชุมชนเชิงรุกอย่างต่อเนื่อง เริ่มตั้งแต่วันนี้จนถึงสิ้นเดือนกันยายน 2563
นายจุติ กล่าวเพิ่มเติมว่า วันนี้เป็นวันแรกที่เริ่มกิจกรรม โดยเราจะลงพื้นที่ช่วยเหลือชุมชนที่ไม่ได้จดทะเบียนกับกรุงเทพมหานครและไม่มีหน่วยงานภาครัฐเป็นเจ้าภาพดูแล ทําให้ไม่สามารถเข้าถึงบริการและสวัสดิการสังคมจากภาครัฐ ซึ่งเป็นการช่วยเหลือประชาชนในช่วงยามวิกฤติ โดย ทีม พม. One Home จะพยายามเข้าไปรับฟังและแก้ปัญหาของกลุ่มเป้าหมายให้แล้วเสร็จ โดยเฉพาะปัญหาของแม่และเด็ก พร้อมจะนําปัญหากลับมาปรับปรุงแก้ไขให้ดีขึ้น เนื่องจากพื้นที่ กทม. เราไม่มีสํานักพัฒนาสังคมและความมั่นคงของมนุษย์และ ทีม พม. One Home เหมือนกับในต่างจังหวัดทั่วประเทศ ทั้งนี้ เราจะตามหาพี่น้องประชาชนที่เดือดร้อนและมีความยากลําบาก และจัดการให้ความช่วยเหลือตามนโยบายของรัฐบาลโดยเร็วที่สุด ซึ่งเราจะไม่เลือกพื้นที่ “ไม่ว่าคุณจะอยู่ที่ไหน พม. จะตามไปเยี่ยม” หากมีความเดือดร้อนและมีความเปราะบาง กระทรวง พม. พร้อมที่จะแก้ปัญหาให้กับประชาชนทุกคน
รัฐบาลไทย-ข่าวทำเนียบรัฐบาล-รัฐบาลสนับสนุน สสว.ด้วยความร่วมมือของหน่วยงานที่เกี่ยวข้อง ในการจัดงานแสดงสินค้าผู้ประกอบการ SME ภายใต้ชื่อ "รวมสุดยอดสินค้าดี SME ทั่วถิ่นไทย"
วันอังคารที่ 5 กันยายน 2560
รัฐบาลสนับสนุน สสว.ด้วยความร่วมมือของหน่วยงานที่เกี่ยวข้อง ในการจัดงานแสดงสินค้าผู้ประกอบการ SME ภายใต้ชื่อ "รวมสุดยอดสินค้าดี SME ทั่วถิ่นไทย"
รัฐบาลสนับสนุนการจัดงานแสดงสินค้าผู้ประกอบการ SME ภายใต้ชื่อ "รวมสุดยอดสินค้าดี SME ทั่วถิ่นไทย" ระหว่างวันที่ 6-27 กันยายน 2560 ณ ตลาดคลองผดุงกรุงเกษม ข้างทําเนียบรัฐบาล
วันนี้ (5 กันยายน 2560) เวลา 08.30 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม พร้อมด้วย นางสาลินี วังตาล ผู้อํานวยนการสํานักงานส่งเสริมวิสาหกิจขนาดกลางและขนาดย่อม (สสว.) และคณะ มาพบ พลเอก ประวิตร วงษ์สุวรรณ รองนายกรัฐมนตรี และ พลอากาศเอก ประจิน จั่นตอง รองนายกรัฐมนตรี เพื่อจัดแสดงสินค้าผู้ประกอบการ SME ภายใต้ชื่อ "รวมสุดยอดสินค้าดี SME ทั่วถิ่นไทย" ซึ่งจะจัดขึ้นระหว่างวันที่ 6-27 กันยายน 2560 ณ ตลาดคลองผดุงกรุงเกษม ข้างทําเนียบรัฐบาล โดยมีวัตถุประสงค์ เพื่อสร้างโอกาสให้แก่กลุ่มเกษตรกร และผู้ประกอบการรายย่อยจากทั่วทุกภูมิภาคได้มีแหล่งจําหน่ายสินค้าซึ่งเป็นตลาดต้นแบบ โดยได้ระดมสินค้าคุณภาพดีจาก SME และวิสาหกิจชุมชนจากทั่วประเทศกว่า 300 ร้านค้า โดยคาดหวังว่าจะมียอดขายไม่ต่ํากว่า 40 ล้านบาท ตลอดช่วงจัดงานดังกล่าว
โอกาสนี้ รองนายกรัฐมนตรีได้แสดงความสนใจในสินค้าที่นํามาจัดแสดงและมุ่งหวังให้ตลาดคลองผดุงกรุงเกษม ข้างทําเนียบรัฐบาลเป็นพื้นที่ในการสร้างรายได้ให้แก่ผู้ประกอบการได้จําหน่ายสินค้ามีคุณภาพสู่ผู้บริโภคโดยตรงในราคายุติธรรม อีกทั้งเป็นการสร้างทางเลือกในการเข้าถึงบริการของภาครัฐ โดยมีการบูรณาการหน่วยงานที่เกี่ยวข้อง มาร่วมจัดงานเพื่อขับเคลื่อนงานดังกล่าว และเป็นการขยายผลสู่ตลาดนัดชุมชน 4.0 ตามนโยบายของรัฐบาลต่อไป
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ศธ.อนุญาตนักเรียนมุสลิม รร.อนุบาลปัตตานี แต่งกายตามหลักศาสนาได้
วันอังคารที่ 22 พฤษภาคม 2561
ศธ.อนุญาตนักเรียนมุสลิม รร.อนุบาลปัตตานี แต่งกายตามหลักศาสนาได้
21 พ.ค.2561 - กระทรวงศึกษาธิการ (ศธ.) ไฟเขียวนักเรียนมุสลิมทั้งหญิงและชายของโรงเรียนอนุบาลปัตตานี แต่งกายตามหลักศาสนาได้ ทั้งคลุมฮิญาบและสวมกางเกงขายาว แต่ขอให้ใช้สีตามเครื่องแบบนักเรียนที่กําหนดไว้ในระเบียบของโรงเรียน
21พ.ค.2561 -กระทรวงศึกษาธิการ (ศธ.)ไฟเขียวนักเรียนมุสลิมทั้งหญิงและชายของโรงเรียนอนุบาลปัตตานี แต่งกายตามหลักศาสนาได้ ทั้งคลุมฮิญาบและสวมกางเกงขายาว แต่ขอให้ใช้สีตามเครื่องแบบนักเรียนที่กําหนดไว้ในระเบียบของโรงเรียน
พล.อ.สุรเชษฐ์ ชัยวงศ์หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ และรัฐมนตรีช่วยว่าการกระทรวงศึกษาธิการเปิดเผยว่าเมื่อวันอาทิตย์ที่ผ่านมา (20 พ.ค.2561) ผู้บริหารสํานักงานคณะกรรมการการศึกษาขั้นพื้นฐาน (สพฐ.) ได้หารือร่วมกับผู้บริหารสํานักงานเขตพื้นที่การศึกษาและผู้บริหารโรงเรียนอนุบาลปัตตานี เพื่อยุติปัญหาความขัดแย้งระหว่างโรงเรียนอนุบาลปัตตานีกับผู้ปกครองนักเรียนกลุ่มหนึ่ง เรื่องการไม่อนุญาตให้นักเรียนมุสลิมแต่งกายตามหลักศาสนาซึ่งการหารือวาระพิเศษดังกล่าวเป็นไปตามข้อสั่งการของตนในฐานะหัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ เพื่อให้ได้ข้อยุติโดยเร็วและไม่ส่งผลต่อการจัดการศึกษาในพื้นที่
จากการหารือ ได้ข้อสรุปตรงกันว่า สพฐ. อนุญาตให้นักเรียนมุสลิมทั้งหญิงและชายของโรงเรียนอนุบาลปัตตานี สามารถแต่งกายตามหลักศาสนาได้แต่ให้แต่งตามระเบียบของโรงเรียน โดยนักเรียนหญิงให้คลุมฮิญาบสีขาวหรือสีเดียวกับสีกระโปรงส่วนนักเรียนชายใส่กางกางขายาวสีเดียวกับนักเรียนทั่วไป
สําหรับระเบียบการแต่งกายของนักเรียนโรงเรียนอนุบาลปัตตานีซึ่งเปิดสอนตั้งแต่ระดับชั้นอนุบาลจนถึงประถมศึกษาปีที่ 6 นั้น นักเรียนหญิงให้สวมกระโปรงจีบสีน้ําเงิน ดังนั้นนักเรียนหญิงมุสลิมก็จะสามารถสวมฮิญาบได้เฉพาะสีขาวและสีน้ําเงิน ส่วนนักเรียนชายให้สวมกางเกงขาสั้นสีน้ําเงิน นักเรียนชายมุสลิมก็จะสามารถสวมกางเกงขายาวได้ แต่ต้องเป็นสีน้ําเงิน
"การแก้ไขปัญหาดังกล่าวได้อย่างรวดเร็ว ทําให้สามารถยุติความคิดเห็นที่แตกต่างกันระหว่างคนต่างศาสนาในพื้นที่ โดยเฉพาะการแสดงความเห็นในสื่อสังคมออนไลน์ต่าง ๆ ซึ่งบางส่วนเริ่มมีการปลุกระดมกันแล้วด้วยนอกจากนี้ ตนได้กําชับให้ทุกฝ่ายช่วยกันทําความเข้าใจกับครู โดยเน้นย้ําเรื่องการสอนเด็กนักเรียนให้มีคุณภาพ เช่นเดียวกับการทําความเข้าใจกับผู้ปกครองทุกศาสนาด้วย" พล.อ.สุรเชษฐ์ กล่าว
Photo Creditนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายกรัฐมนตรีเผยองค์การความร่วมมืออิสลามชื่นชมรัฐบาลแก้ไขปัญหาสามจังหวัดชายแดนได้ดี
วันพุธที่ 22 กุมภาพันธ์ 2560
นายกรัฐมนตรีเผยองค์การความร่วมมืออิสลามชื่นชมรัฐบาลแก้ไขปัญหาสามจังหวัดชายแดนได้ดี
นายกรัฐมนตรีเผยองค์การความร่วมมืออิสลามชื่นชมรัฐบาลแก้ไขปัญหาสามจังหวัดชายแดนได้ดี
วันนี้ (21 กุมภาพันธ์ 2560) เวลา 15.35 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงสถานการณ์ปัญหาสามจังหวัดชายแดนภาคใต้ที่มีแนวโน้นดีขึ้น รัฐบาลจะดําเนินการแก้ไขปัญหาให้แล้วเสร็จภายในรัฐบาลชุดนี้ได้หรือไม่นั้น ว่า ถือว่าเป็นเรื่องที่ดีที่สถานการณ์ดีขึ้น ซึ่งองค์การความร่วมมืออิสลามชื่นชมรัฐบาลในการแก้ไขปัญหา พร้อมทั้งให้กําลังใจ และเห็นถึงความตั้งใจในการบังคับใช้กฎหมายอย่างเป็นธรรม ระมัดระวังการละเมิดสิทธิมนุษยชน รวมถึงการแก้ไขปัญหาได้ตรงจุดด้านการพัฒนาการศึกษา ซึ่งที่ผ่านมารัฐบาลทํางานแก้ไขปัญหาสามจังหวัดชายแดนภาคใต้อย่างเป็นระบบ ส่วนจะสามารถแก้ไขปัญหาให้แล้วเสร็จภายในรัฐบาลชุดนี้ได้หรือไม่นั้น ต้องถามฝ่ายที่สร้างปัญหา ในส่วนของรัฐบาลต้องการให้เกิดความสงบ และต้องการให้ปัญหาในสามจังหวัดชายแดนภาคใต้ถูกแก้ไขปัญหาให้เสร็จสิ้น
----------------------------------------
รัฐบาลไทย-ข่าวทำเนียบรัฐบาล-กระทรวงยุติธรรม จัดโครงการโรงเรียนยุติธรรมอุปถัมภ์ ณ วิทยาลัยการอาชีพกาญจนาภิเษกหนองจอก
วันศุกร์ที่ 22 กุมภาพันธ์ 2562
กระทรวงยุติธรรม จัดโครงการโรงเรียนยุติธรรมอุปถัมภ์ ณ วิทยาลัยการอาชีพกาญจนาภิเษกหนองจอก
กระทรวงยุติธรรม จัดโครงการโรงเรียนยุติธรรมอุปถัมภ์ ณ วิทยาลัยการอาชีพกาญจนาภิเษกหนองจอก
ในวันพฤหัสบดีที่ ๒๑ กุมภาพันธ์ ๒๕๖๒ เวลา ๑๓.๓๐ น. ณ วิทยาลัยการอาชีพกาญจนาภิเษกหนองจอกกรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการโรงเรียนยุติธรรมอุปถัมภ์ สํานักงานปลัดกระทรวงยุติธรรม โดยมีนายนิมิต ทัพวนานต์ ผู้ช่วยปลัดกระทรวงยุติธรรม คณะผู้บริหารหน่วยงานในสังกัดกระทรวงยุติธรรม นายณัชพล ฉลูทอง รองผู้อํานวยการฝ่ายแผนงานและความร่วมมือ วิทยาลัยการอาชีพกาญจนาภิเษกหนองจอก คณะครู อาจารย์ นักเรียน รวมกว่า ๓๐๐ คน เข้าร่วมฯ
ทั้งนี้ หน่วยงานต่าง ๆ ในสังกัดกระทรวงยุติธรรมได้ออกบูธจัดนิทรรศการ เล่นเกมให้ความรู้ด้านกฎหมายและบทบาทภารกิจของหน่วยงานในสังกัดกระทรวงยุติธรรมให้แก่นักเรียนซึ่งเป็นเยาวชนมีภูมิคุ้มกันที่ดี สามารถป้องกันตนเองจากภัยสังคมในรูปแบบต่าง ๆ รู้จักนําตนเองให้ห่างไกลยาเสพติด และร่วมต่อต้านการทุจริตคอร์รัปชัน มุ่งหวังให้เด็กและเยาวชนในวัยเรียนเป็นคนดีควบคู่กับการเป็นคนเก่งที่พร้อมด้วยคุณธรรม จริยธรรม และสามารถดํารงชีพได้อย่างปกติสุขในอนาคต
โอกาสนี้ ปลัดกระทรวงยุติธรรม กล่าวว่า การให้ความรู้ด้านความยุติธรรม ผนวกกับการสร้างค่านิยมและทัศนคติที่ถูกต้องผ่านการส่งเสริมการจัดกิจกรรมการมีส่วนร่วมในเรื่องความยุติธรรมอย่างเป็นรูปธรรมโดยเริ่มจากเด็ก เยาวชน ครู ผู้ปกครองและขยายออกสู่สังคมในวงกว้าง อันเป็นการวางรากฐานอนาคตของชาติให้เป็นกลไกการขับเคลื่อนการป้องกันอาชญากรรมต่อไปในอนาคต การจัดโครงการโรงเรียนยุติธรรมอุปถัมภ์ จึงเป็นโครงการหนึ่งที่จะมาช่วยแบ่งเบาภาระของผู้ปกครองของโรงเรียน เป็นส่วนหนึ่งในการก่อรากฐานอนาคตของชาติ แม้จะเป็นเพียงฐานเล็ก ๆ แต่หวังเป็นอย่างยิ่งว่าจะเป็นฐานที่มั่นคงและแข็งแรงในอนาคตต่อไป
รัฐบาลไทย-ข่าวทำเนียบรัฐบาล-สมอ. เดินหน้าส่งเสริมความรู้ด้านมาตรฐาน สร้างเครือข่ายสถาบันการศึกษาและองค์กรปกครองส่วนท้องถิ่น เผยแพร่มาตรฐานสู่ชุมชน
วันจันทร์ที่ 19 พฤศจิกายน 2561
สมอ. เดินหน้าส่งเสริมความรู้ด้านมาตรฐาน สร้างเครือข่ายสถาบันการศึกษาและองค์กรปกครองส่วนท้องถิ่น เผยแพร่มาตรฐานสู่ชุมชน
เดินหน้าสร้างเครือข่ายผู้บริโภคด้านการมาตรฐานสู่ภาคการศึกษา และองค์กรปกครองส่วนท้องถิ่น สมอ. ลงพื้นที่จังหวัดนครปฐมให้ความรู้เรื่องการมาตรฐาน ครู อปท. หวังเป็นเครือข่าย สมอ. เผยแพร่ความรู้สู่นักเรียน และประชาชนในท้องถิ่นห่างไกลให้มีความรู้
เดินหน้าสร้างเครือข่ายผู้บริโภคด้านการมาตรฐานสู่ภาคการศึกษา และองค์กรปกครองส่วนท้องถิ่น สมอ. ลงพื้นที่จังหวัดนครปฐมให้ความรู้เรื่องการมาตรฐาน ครู อปท. หวังเป็นเครือข่าย สมอ. เผยแพร่ความรู้สู่นักเรียน และประชาชนในท้องถิ่นห่างไกลให้มีความรู้ สามารถปกป้องตนเองจากสินค้าไม่ได้มาตรฐาน
นายวันชัย พนมชัย รองเลขาธิการ รักษาราชการแทน เลขาธิการสํานักงานมาตรฐานผลิตภัณฑ์
อุตสาหกรรม เปิดเผยว่า ในปีงบประมาณนี้ สมอ. ได้จัดทําโครงการเผยแพร่มาตรฐานสู่ภาคการศึกษาระดับมัธยมศึกษา โดยมีเป้าหมายให้ครู อาจารย์ และเยาวชน มีความรู้ความเข้าใจในเรื่อง การมาตรฐาน และสามารถเป็นเครือข่ายของ สมอ. ในการเผยแพร่ความรู้ดังกล่าวสู่นักเรียนภายในโรงเรียน โรงเรียนใกล้เคียง และชุมชนได้อย่างต่อเนื่องและยั่งยืน โดย สมอ. ได้ริเริ่มโครงการเผยแพร่มาตรฐานสู่ภาคการศึกษามาตั้งแต่ปี พ.ศ. 2546 จนถึงปัจจุบันครอบคลุมทุกระดับชั้นการศึกษา ทั้งระดับประถมศึกษา มัธยมศึกษา อาชีวศึกษา และอุดมศึกษา ในรูปแบบที่แตกต่างกันไปตามบริบทของการศึกษา ซึ่งในแต่ละปีจะมีเยาวชนได้รับความรู้ด้านการมาตรฐานมากกว่า 36,000 คน
นอกจากการให้ความรู้แก่ครูอาจารย์แล้ว สมอ. ยังได้ร่วมกับองค์กรปกครองส่วนท้องถิ่น (อปท.) บูรณาการงานด้านการคุ้มครองผู้บริโภคเพื่อร่วมกันรณรงค์สร้างจิตสํานึกให้ประชาชนตระหนักถึงความสําคัญในการบริโภคอุปโภคสินค้าที่มีมาตรฐาน ด้วยเห็นว่า อปท. เป็นหน่วยงานที่อยู่ใกล้ชิดกับประชาชนทั่วทุกภูมิภาค มีอยู่ในทุกตําบลของประเทศไทย และเป็นหน่วยงานที่มีศักยภาพในการเผยแพร่ความรู้ด้านการมาตรฐานไปสู่ประชาชนได้อย่างทั่วถึง ตลอดจนสามารถเป็นเครือข่ายเฝ้าระวัง และแจ้งเบาะแส กรณีพบผลิตภัณฑ์อุตสาหกรรมที่ไม่เป็นไปตามมาตรฐานในพื้นที่ได้เป็นอย่างดี
การดําเนินการดังกล่าว เป็นการกระจายงานให้ อปท. เข้าร่วมเป็นเครือข่ายเผยแพร่ความรู้ด้านมาตรฐานอุตสาหกรรม โดยการเฝ้าระวังและแจ้งเบาะแสกรณีพบผลิตภัณฑ์อุตสาหกรรมที่ไม่ได้มาตรฐาน ที่ผ่านมา สมอ. ได้จัดการสัมมนาสร้างเครือข่ายบุคลากรท้องถิ่น เพื่อเสริมสร้างคุณภาพชีวิต คุ้มครองสิทธิผู้บริโภค เป็นประจําทุกปี เพื่อให้เจ้าหน้าที่ อปท. มีความรู้ความเข้าใจเรื่องการมาตรฐาน การเป็นเครือข่ายเฝ้าระวังผลิตภัณฑ์ไม่ได้มาตรฐาน และกฎหมายที่เกี่ยวข้องกับผู้จําหน่ายผลิตภัณฑ์อุตสาหกรรม ตาม พ.ร.บ.มาตรฐานผลิตภัณฑ์อุตสาหกรรม พ.ศ.2511 สําหรับในปีนี้ได้จัดขึ้นพร้อมกับการสัมมนาครูอาจารย์ โดยจัดที่จังหวัดนครปฐม ระหว่างวันที่ 12- 13 พฤศจิกายน 2561 ณ โรงแรมไมด้าแกรนด์ โฮเทล ทวารวดี จังหวัดนครปฐม มีเจ้าหน้าที่ อปท. เข้าร่วมสัมมนาจํานวน 250 คน และครู-อาจารย์ จํานวน 180 คน เป็นการให้ความรู้ทั้งภาคทฤษฎีและการฝึกปฏิบัติ ซึ่ง สมอ. เชื่อมั่นว่า ผู้เข้าร่วมสัมมนาจะมีความรู้เรื่องการมาตรฐานและสามารถนําไปเผยแพร่ต่อนักเรียน และชุมชน เพื่อเสริมสร้างคุณภาพชีวิตที่ดีให้เกิดขึ้นในสังคมชุมชน รวมทั้งสามารถนําไปใช้ในการปกป้องรักษาสิทธิของประชาชนในการใช้สินค้าที่มีคุณภาพได้มาตรฐาน เพื่อเสริมสร้างคุณภาพชีวิตที่ดีต่อไป รักษาราชการเลขาธิการ สมอ. กล่าว
9 พฤศจิกายน 2561
รัฐบาลไทย-ข่าวทำเนียบรัฐบาล-ศูนย์ดิจิทัลชุมชน ให้ประชาชนเข้าถึงเทคโนโลยีอย่างเท่าเทียม
วันศุกร์ที่ 7 กรกฎาคม 2560
ศูนย์ดิจิทัลชุมชน ให้ประชาชนเข้าถึงเทคโนโลยีอย่างเท่าเทียม
เพื่อให้ประชาชนในทุกชุมชน สามารถใช้เทคโนโลยีดิจิทัล เป็นเครื่องมือเพื่อพัฒนาคุณภาพชีวิตและรายได้ของตนเอง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการใช้เทคโนโลยีดิจิทัลเพื่อส่งเสริมการจัดการศึกษาและการเรียนรู้ ช่วยสร้างโอกาสและความเท่าเทียมทางการเรียนรู้ให้กับประชาชนทั้งในระบบและนอกระบบโรงเรียน โดยเฉพาะการจัดตั้งศูนย์ดิจิทัลชุมชน 7,424 แห่งทั่วประเทศ ถ่ายทอดความรู้แก่ประชาชนเกี่ยวกับความปลอดภัยในการใช้เทคโนโลยีดิจิทัล การใช้มือถือสมาร์ทโฟน และการใช้โซเชียลเน็ตเวิร์คเพื่อการพาณิชย์ มีผู้เข้าร่วมโครงการกว่า 340,000 คน โดยในปีนี้ตั้งเป้าส่งเสริมกลุ่มเกษตรกร สหกรณ์ วิสาหกิจชุมชน ผู้ประกอบการ SMEs และ Startup ให้ใช้เทคโนโลยีดิจิทัลทําธุรกิจอีคอมเมิร์ซแบบครบวงจรหรือเปิดร้านค้าออนไลน์ได้ 1 ล้านคน ทั้งนี้เพื่อให้ประชาชนทุกอาชีพสามารถสร้างรายได้และมีคุณภาพชีวิตที่ดีขึ้นรองรับนโยบายไทยแลนด์ 4.0
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมควบคุมโรค แนะประชาชนเพิ่มมาตรการป้องกัน 2 ต่อ ทั้งอุบัติเหตุและโรคโควิด-19 ด้วยมาตรการ “ใส่หน้ากากอนามัย สวมหมวกนิรภัย ปลอดภัย ไร้โควิด” [กระทรวงสาธารณสุข]
วันอาทิตย์ที่ 3 พฤษภาคม 2563
กรมควบคุมโรค แนะประชาชนเพิ่มมาตรการป้องกัน 2 ต่อ ทั้งอุบัติเหตุและโรคโควิด-19 ด้วยมาตรการ “ใส่หน้ากากอนามัย สวมหมวกนิรภัย ปลอดภัย ไร้โควิด” [กระทรวงสาธารณสุข]
กรมควบคุมโรค แนะประชาชนเพิ่มมาตรการป้องกัน 2 ต่อ ทั้งอุบัติเหตุและโรคโควิด-19 ด้วยมาตรการ “ใส่หน้ากากอนามัย สวมหมวกนิรภัย ปลอดภัย ไร้โควิด”
กรมควบคุมโรค กระทรวงสาธารณสุข แนะประชาชนที่ใช้รถใช้ถนนในการเดินทางช่วงนี้ เพื่อให้ปลอดภัยจากอุบัติเหตุและโรคโควิด-19 โดยเฉพาะผู้ใช้รถจักรยานยนต์ ขอให้เพิ่มมาตรการป้องกัน 2 ต่อ ทั้งอุบัติเหตุและโรคโควิด-19 ด้วยมาตรการ “ใส่หน้ากากอนามัย สวมหมวกนิรภัย ปลอดภัย ไร้โควิด”
วันนี้ (3 พฤษภาคม 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่าจากสถานการณ์ของโรคติดเชื้อไวรัสโคโรนา 2019 (โควิด-19)ที่กําลังแพร่ระบาดไปทั่วโลก ส่วนในประเทศไทย แม้ว่าในช่วงนี้จะมีจํานวนผู้ป่วยลดลงอย่างต่อเนื่อง แต่ทุกพื้นที่ยังต้องดําเนินมาตรการอย่างเข้มข้นต่อไป ทั้งมาตรการการเว้นระยะห่างระหว่างบุคคล ให้ประชาชนอยู่บ้านหรือทํางานที่บ้านเพื่อลดการติดเชื้อ และสวมใส่หน้ากากอนามัยหรือหน้ากากผ้าทุกคน ตลอดจนมาตรการเฝ้าระวังและค้นหาผู้สงสัยป่วยรายใหม่อย่างเข้มข้น ซึ่งมาตรการต่างๆ ได้รับความร่วมมือจากประชาชนเป็นอย่างดี
นอกจากนี้ กรมควบคุมโรค กระทรวงสาธารณสุข ขอแนะนําอีกมาตรการให้ประชาชนดําเนินการในช่วงนี้ร่วมกับการป้องกันโรคโควิด-19 โดยเฉพาะผู้ที่ใช้รถจักรยานยนต์ คือ “ใส่หน้ากากอนามัย สวมหมวกนิรภัย ปลอดภัย ไร้โควิด” นอกจากต้องสวมใส่หน้ากากอนามัยหรือหน้ากากผ้าเป็นปกติแล้ว ควรที่จะเพิ่มมาตรการป้องกันให้สูงขึ้น โดยการสวมหมวกนิรภัยควบคู่กับการใส่หน้ากากอนามัยทุกครั้งที่มีการใช้รถจักรยานยนต์ เพราะการสวมหมวกนิรภัยที่มีกระจกป้องกันลม จะทําหน้าที่เป็นหน้ากากพลาสติกคลุมหน้าคล้าย face shield ที่บุคลากรทางการแพทย์และสาธารณสุขใช้ในโรงพยาบาล ซึ่งนอกจากจะป้องกันอุบัติเหตุเป็นหลักแล้ว ยังสามารถป้องกันเชื้อโควิด-19 ที่อาจฟุ้งกระจายออกมาจากคนรอบข้างได้ ถือเป็นมาตรการป้องกัน 2 ต่อ กล่าวคือป้องกันได้ทั้งอุบัติเหตุและโรคโควิด-19 และหลังการสวมใส่หมวกนิรภัยทั้งของตัวผู้ขับขี่และคนซ้อนท้ายแล้ว ควรมีการเช็ดและทําความสะอาดหมวกนิรภัยด้วยแอลกอฮอล์หรือเช็ดด้วยน้ําสบู่/น้ํายาล้างมือ หรือนําหมวกนิรภัยไปผึ่งแดดเพื่อฆ่าเชื้อโรค และควรล้างมือหรือทําความสะอาดด้วยเจลแอลกอฮอล์ หลังใช้งานทุกครั้ง
นายแพทย์สุวรรณชัย กล่าวอีกว่า กระทรวงสาธารณสุข ขอความร่วมมือประชาชนให้สวมใส่หน้ากากอนามัยหรือหน้ากากผ้าและใส่หมวกนิรภัยทุกครั้งที่ใช้รถจักรยานยนต์ ไม่ว่าจะเป็นรถของเราเองหรือรถจักรยานยนต์รับจ้าง ซึ่งหากมาตรการนี้ได้รับความร่วมมือจากผู้ขับขี่และผู้ซ้อนท้ายอย่างจริงจังแล้ว คาดว่าประชาชนจะปลอดภัยจากโรคโควิด-19 และป้องกันการบาดเจ็บจากอุบัติเหตุทางถนนอีกด้วย ทั้งนี้ ประชาชนสามารถสอบถามข้อมูลเพิ่มเติมได้ที่สายด่วนกรมควบคุมโรค โทร. 1422
*****************************************************
ข้อมูลจาก : กองป้องกันการบาดเจ็บ กรมควบคุมโรค
วันที่ 3 พฤษภาคม 2563